**ELŐTERJESZTÉS**

Tiszavasvári Város Önkormányzata Képviselő-testületének

**2017. június 29-én**

tartandó rendes ülésére

Az előterjesztés tárgya: A Magyar Vöröskereszt Tiszavasvári Területi Szervezetének önkormányzati támogatás iránti kérelme, valamint pénzügyi elszámolás és szakmai beszámoló a 2016. évi önkormányzati támogatásról

Melléklet: Kérelem az előterjesztés mellékleteként

Beszámoló a határozat-tervezet mellékleteként

Az előterjesztés előadója: Dr. Fülöp Erik polgármester

Az előterjesztés témafelelőse: Erdei Kolett köztisztviselő

Az előterjesztés ügyiratszáma: 12365/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 30. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
| Sári Józsefné | Területi vezető | tvasvari@mvkszabolcs.hu |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2017. június 23.

**Erdei Koletta**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Koletta

**ELŐTERJESZTÉS**

**- a Képviselő-testülethez -**

**A Magyar Vöröskereszt Tiszavasvári Területi Szervezetének önkormányzati támogatás iránti kérelme, valamint pénzügyi elszámolás és szakmai beszámoló a 2016. évi önkormányzati támogatásról**

**Tisztelt Képviselő-testület!**

A 2017. június 2-án kelt levelében Sári Józsefné a Magyar Vöröskereszt Tiszavasvári Területi Szervezetének területi vezetője jelezte, hogy szervezetük igen nehéz helyzetben van. Csökken a támogatók, adományozók száma, fokozottan jelentkezik az állami támogatás hiánya. Arra kérik a Képviselő-testületet, hogy szíveskedjen támogatást nyújtani a következő programjaik megvalósításához.

Idén nyáron is szeretnének Nyári Véradást szervezni, amely igen népszerű. Továbbiakban a rendszeres véradók köszöntését egy ünnepség keretében tartanák meg, amelyre novemberben kerülne sor. A lebonyolításhoz azonban támogatásra, adományozók segítségére van szükségük.

A kérelem az előterjesztés mellékletét képezi, amely tartalmazza a programsorozatok leírását.

Tekintettel arra, hogy a vérre nagy szükség van, így javaslom a támogatásukat.

A támogatási összeg összesen 80.000,- Ft.

A támogatási szerződés megkötésére a támogatás összegének a költségvetési rendeleten történő átvezetését követően kerülhet sor.

Tájékoztatom a Képviselő-testületet, hogy 113/2016. (IV.28.) Kt. számú határozatában 80.000,- Ft támogatásban részesült a Magyar Vöröskereszt Tiszavasvári Területi Szervezete. Az összeg felhasználásáról készült beszámoló a határozat-tervezet mellékletét képezi.


Kérem a Tisztelt képviselő-testületet az előterjesztés megtárgyalására és a határozat-tervezet elfogadására.


Tiszavasvári, 2017. június 23.


**Dr. Fülöp Erik**


**polgármester**


**Előterjesztés melléklete:**











**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2017. (…..) Kt. sz.**

**határozata**

**A Magyar Vöröskereszt Tiszavasvári Területi Szervezetének Önkormányzati támogatás iránti kérelme, valamint pénzügyi elszámolás és szakmai beszámoló a 2016. évi önkormányzati támogatásról**

Tiszavasvári Város Önkormányzata Képviselő-testülete a Magyar Vöröskereszt Tiszavasvári Területi Szervezetének önkormányzati támogatás iránti kérelmét, valamint a pénzügyi elszámolás és szakmai beszámolóját a 2016. évi önkormányzati támogatásáról szóló előterjesztést megtárgyalta és az alábbi határozatot hozta:

1. A 2016. évi pénzügyi- és szakmai beszámolót a határozat mellékletét képező tartalommal megtárgyalta és azt elfogadja.
2. Kinyilatkozza, hogy 2017- ben 80.000,- Ft összegben kívánja támogatni a Magyar Vöröskereszt Tiszavasvári Területi Szervezetét.

Felkéri a polgármestert, hogy a támogatási szerződés elkészítéséről gondoskodjon.

**Határidő**: 2017. július 4. **Felelős:** Dr. Fülöp Erik polgármester

Felkéri a jegyzőt, tegyen javaslatot a költségvetési rendelet módosítására a szükséges fedezet érdekében.

**Határidő:** 2017. június 30. **Felelős**: Badics Ildikójegyző

**…/2017. (VI.29.) Kt. számú határozat melléklete**

